
I. ОСНОВАНИЕ 

Настоящият Годишен план за управление на пасища, мери и ливади общинска собственост за 2016г се разработва на основание  чл. 37о. ал. 4 от Закона за собствеността и ползването на земеделските земи, съгласно който планът се изготвя ежегодно и се внася за разглеждане и приемане от Общинския съвет. 

II. ОБХВАТ

Годишният план за паша посочва годишното разпределение и ползване на мерите и пасищата в населените места на територията на община Сатовча при спазване на правилата за ползването им, изготвени съгласно  чл. 37о, ал. 1, т. 2 от ЗСПЗЗ и предложени за приемане от  Общински съвет Сатовча 

III. ЦЕЛ
Да се подобри стопанисването, контролът и редът за ползването на пасищата, мерите и ливадите общинска собственост, от земеделските стопани или техни сдружения, както и да се повишат техните познания при прилагане на добрите селскостопански практики и тяхното положително и отрицателно въздействие върху околната среда и подържането на земята в добро земеделско и екологично състояние 
IV. ОТГОВОРНОСТИ НА ДЛЪЖНОСТНИТЕ ЛИЦА ПРИ ИЗПЪЛНЕНИЕ НА ПЛАНА
1. Кметът на Община Сатовча

· ръководи и контролира изпълненията на мероприятията по стопанисване и управление на пасищата, мерите и ливадите от общинския поземлен фонд на територията на общината, съгласно чл. 25, ал. 1 от ЗСПЗЗ; 

·  назначава комисия, която определя необходимата за всеки кандидат площ по реда на чл. 37и, ал. 4, ал. 6 и ал. 7 от ЗСПЗЗ и разпределя имотите за всяко землище. Комисията съставя протокол за окончателното разпределение на имотите при наличие на необходимите площи в определените срокове от ЗСПЗЗ. 

· Упълномощава длъжностно лице – заместник кмета по стопанска и инвестиционна политика за провеждането на конкретни процедури и мероприятия в изпълнение изискванията на закона;

· изисква от кметовете на населените места спазването на разписаните правила по отношение ползването на пасищата на територията на съответното кметство;

· управлява изразходването на средствата от наемите от мерите и пасищата за извършване на мероприятия с цел екологичното им подобряване

2. Отдел „Правно обслужване и общинска собственост” чрез старши специалист „Общинска собственост”
· ежегодно изисква справка за мерите и пасищата от общинския поземлен фонд /ОПФ/ от Общинска служба „Земеделие” 

· отговаря за актуализацията на плана и правилата за ползването на мерите и пасищата на територията на община Сатовча;

· съдейства и подпомага кметове и кметски наместници по изпълнението на плана;

· Води регистър на сключените договори и следи техните срокове

· подготвя договорите за наем или аренда на пасища, мери и ливади в това число: сключване, изменение и прекратяване на договорите; 
· организира контрола по изпълнението им, и ежегодно извършва проверки за спазване на условията по чл. 37и, ал. 4 от ЗСПЗЗ по сключените договори за наем или аренда на пасища, мери и ливади от ОПФ; 

· събира информация и изготвя Списък с размера и местоположението на пасищата, мерите и ливадите за общо и индивидуално ползване по смисъла на чл. 37и, ал. 3 от ЗСПЗЗ; 
4. Кмет на населеното място:

· създава и ръководи работна група, която има  за задача да извърши разпределение на мерите и пасищата за общо и индивидуално ползване на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, от земеделските стопани или техни сдружения;  

· организира и контролира мероприятията по поддържане на мерите и пасищата за общо ползване в добро земеделско и екологично състояние;

· районират пасищата и водопоите в зависимост от епизоотичната обстановка, а при необходимост – забраняват използването им;

· предприемат мерки за недопускане на животни в депата за отпадъци 

· предприемат мерки за недопускане използване на общински пасища и места за водопой от животни, които не са идентифицирани и на които не са извършени мерките по държавната профилактична програма и по програмите за надзор и ликвидиране на болестите по животните;

· предприемат мерки за недопускане на свободно движение на животни по улиците на населените места;

· определят маршрута на движение на животните от сборни стада по улиците на населените места 

V. СПРАВКА С РАЗМЕРА НА МЕРИТЕ И ПАСИЩАТА ЗА ОБЩО И ИНДИВИДУАЛНО ПОЛЗВАНЕ В ЗАВИСИМОСТ ОТ БРОЯ И ВИДА НА ОТГЛЕЖДАНИТЕ ПАСИЩНИ ЖИВОТНИ НА ТЕРИТОРИЯТА НА СЪОТВЕТНОТО ЗЕМЛИЩЕ – Приложение 1 

Общинска служба "Земеделие" Сатовча изготвя ежегодно справка с размера на мерите и пасищата на територията на Община Сатовча по населени места, съгласно приложение № 1. 


На територията на общината има 40 197.965 дка мери и пасища. Работната група, която задължително се изгражда във всяко населено място, има за задача да извърши разпределение на мерите и пасищата за общо и индивидуално ползване от земеделските стопани и е в състав: кмет, ветеринарен лекар /обслужващ ветеринарния участък/, стопаните, отглеждащи пасищни животни и/или представител на техните сдружения. 

. 
VI. ПРАВИЛА ЗА ПОЛЗВАНЕ НА ПАСИЩАТА, МЕРИТЕ И ЛИВАДИТЕ НА ТЕРИТОРИЯТА НА ОБЩИНА САТОВЧА– Приложение № 2
Правилата за ползване на пасищата, мерите и ливадите на територията на Община САТОВЧА включват:

· перспективен експлоатационен план за паша;
· правила за определяне начина на разпределение на пасищата, мерите и ливадите за общо и индивидуално ползване;

· правила за ползване на пасища, мери и ливади от ОПФ при спазване на Условията за поддържане на земята в добро земеделско и екологично състояние съгласно Системата за кръстосано съответствие, приета със Заповед №РД 09-1102 от 08.08.2012 г. на Министъра на Земеделието и Горите частите от мерите и пасищата, предназначени предимно за косене;

· ветеринарна профилактика;

· построяване на навеси;

· охрана;

· мерки за опазване, поддържане и подобряване на мерите и пасищата, като почистване от храсти и друга нежелана растителност, противоероззионни мероприятия, наторяване, временни ограждения;

· договори за наем и аренда на мерите и пасищата, съгласно чл. 37и, ал. 12 от ЗСПЗЗ;

VII. СПРАВКА ЗА ОТГЛЕЖДАНИТЕ ДОМАШНИ ЖИВОТНИ И СПИСЪК   НА  ЖИВОТНОВЪДИТЕ, ОТГЛЕЖДАЩИ ПАСИЩНИ ЖИВОТНИ НА ТЕРИТОРИЯТА НА НАСЕЛЕНИТЕ МЕСТА В ОБЩИНА САТОВЧА – Приложение № 3
Общинска администрация Сатовча на основание чл. 37о, ал. 5 и  ал. 6 от ЗСПЗЗ изготвя списък – образец, който се изпраща до кметовете и кметските наместници по населени места за попълване. Попълнените списъци с данни за земеделски стопани или техни сдружения, отглежданите от тях животни се подписват и подпечатват от кмета на населеното място,  участъковия ветеринарен лекар, и се предоставят в отдел „Екология”.

VIII. ФИНАНСОВО ОСИГУРЯВАНЕ НА ПЛАНА 
Финансовото осигуряване на плана да се постига чрез:

· Постъпленията от наемите (таксите) за ползване на мери и пасища общинска собственост. По този начин се осигуряват на кметствата средства за поддържане на мерите и пасищата в добро земеделско и екологично състояние

· Финансиране по проекти - Общинската администрация и/или ползвателите на пасищата, мерите и пасищата могат да кандидатстват по европейски програми за средства с цел подобряване екологичното им състояние.
ІX. ВЗАИМОДЕЙСТВИЕ
При изпълнение на плана, общинската администрация взаимодейства с:

· ОД ”Земеделие”, ОС „Земеделие” Сатовча, - представят в срок до 31.08.на текущата година списък на имотите от ДПФ и ОПФ по землища, броя на наличните пасищни животни по населени места съгласно изискванията на чл. 98, ал.2 и ал.3 и чл.99 от  ППЗСПЗЗ 

· ДФ „Земеделие – Разплащателна агенция”  - предоставят имената на ползвателите на мери и пасища по списък, предоставен от ОСЗ по физически блокове за съответната година, съгласно изискванията на чл. 36 от Закона за подпомагане на земеделските производители.

Планът е одобрен на заседание на Общински съвет с решение №....................................................................................................

